ΤΟ ΒΟΥΚΩΛΙΚΟ «ΔΡΑΜΑ» 
Όταν είσαι βυθισμένος στα σκατά µέχρι! Το ΛαΙμό δεν µένει παρά να 
τραγουδήσεις. 


Ὡς λογοτεχνικός όμιλος, βάλαμε µπροστά τούτο το εξάµηνο Την έκδοση 
ενός εντύπου που Θα µίλαγε στον φοιτητόκοσµο κάπως διαφορετικά. Η αξίωση 
µας δεν ήταν ιδιαίτερη, ἄλλωστε, υπαγορεύτηκε απὀ την Λογική τάξη 
πραγμάτων: ἑνας όμιλος του πανεπιστημίου που χει τα γραφτά και τις ιδέες για 
προσφιλή του εργαλεία, φέρει Το αυτονόητο δικαίωµα να κυκλοφορεί Το δικό του 
γραπτό έντυπο. 

Η επιθυμία αυτή, εκφράστηκε στις διαδικαστικές συναντήσεις των ομίλων 
και ακολούθως, καταβλήθηκε προὔπολογισμός στη Συντονιστική, ο οποίος 
επεξηγούσε και τους λόγους έκδοσης του Βουκώλου. Δεν περιμέναμε ασφαλώς, 
υποδοχές µετά βαϊων και κλάδων, ὠστόσο, τα διαδικαστικά παρατράγουδα που 
ακολούθησαν µας απέδειξαν ότι για την Φεπάν οι όμιλοι δεν εκλαμβάνονται ως 
φορείς δημιουργικότητας και διακίνησης ιδεών ενώ κάθε νέα προσπάθεια θα 
πρέπει να σταθεί στα πόδια της απὀ µόνη της, λόγω της παρούσας οικονοµικής 
κρίσης που καθώς φαίνεται ἔχει χτυπήσει και τα Ταμεία µας. 

Το να ακούς αποδοκιµαστικά σχόλια απὀ µέλη της οικονοµικής, περί 
ἄχρηστων που κάθονται και γράφουν ἡ να εισπράττεις τοίχους Και ὠραιότατα 
ΟΧΙ απὀ φοιτητές, που εκτός του ότι είναι εκλελεγµένοι «εκπρόσωποί» µας, 
προερχόμενοι απὀ Τις δύο µεγάλες παρατάξεις του πανεπιστημίου και 
προασπιζόµενοι τα συμφέροντα και Τα δικαιώματά µας, φαίνεται πως 
αποφασίζουν δυναμικά και για Το πόσα χρήματα Θα πάρει ο κάθε όμιλος, γιατί 
θα τα πάρει, πώς Θα τα πάρει και πάει Λέγοντας, καθιστά Το πράµα σαφές.Ο 
«πούστης ποιητής Χριστιανόπουλος»», οι ἀχρηστοι που γράφουν, η αναβάθμιση 
της Φοιτητικής, Το μηδέν εις Το πηλίκον για ένα ὁμιλο που δεν έχει την χρήσιμη 
και αποτελεσματική ύπαρξη ενός άλλου πολιτικού ή κοινωνικού συνόλου µας 
αφήνουν µε Την εντύπωση ότι εδωπέρα κανένας δεν ξέρει να διαβάζει, να 
γράφει, να συζητά ἡ να διαλέγεται και πὀσο μάλλον να ασχολείται µε πράγματα 
που τον αφορούν χωρίς να χει άλλες σκοπιμότητες. 

Ερχόμαστε Λοιπόν και ρωτάμε: που στο διάολο δόθηκε το φετινό κονδύλι και 
µε ποια κριτήρια διαµοιράστηκε; Ώς ὁμιλος ζητήσαμε 800 ευρώ (εκ των οποίων 
τα 200 ήταν για άλλους σκοπούς) και όπως προαναφέρθηκε βρήκαμε μπροστά 
µας δριμύτατα ΟΧΤ. 

Εδώ και ἑνα µήνα Λοιπόν, Ψάχνουμε συνεχώς χορηγούς µε σκοπό να µας 
δοθούν κάποια Χρήματα για να εκδώσουµε την φυλλάδα, κάτι που ούτως ή 
άλλως Θα γινόταν, µε µια ώθηση ὠστόσο και απὀ το Ταμείο της Φεπάν. Όπως 
και να χει, Το µόνο σίγουρο είναι πως Θα συνεχίσουμε να ψάχνουμε και το 
έδαφος ἄρχισε ήδη να στρώνεται. Προς το παρόν, εντελώς πληροφοριακά, 
αναφέρουμε πως το τεύχος αυτό που κρατάτε στα χέρια σας βγήκε µε έξοδα 
του ίδιου του συμβουλίου. 

Τα συμπεράσματα δικά σας. 


ΛΟΓΟΤΕΧΝΙΚΟΣ ΟΜΙΛΟΣ ΠΑΝΕΠΙΣΤΗΜΙΟΥ ΚΥΠΡΟΥ. 


